Uznesenie Okresného súdu Poprad sp. zn. 10Ps/11/2026 z 5. 6. 2026
Uznesenie Okresného súdu Poprad z 5. júna 2026, sp. zn. 10Ps/11/2026, ECLI:SK:OSPP:2026:8726201588.2

Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 10Ps/11/2026 8726201588 05. 06. 2026 JUDr. František Krasňan ECLI:SK:OSPP:2026:8726201588.2
Uznesenie Okresný súd Poprad vo veci opatrovanca: A. B., nar. XX.XX.XXXX, trvale bytom C. XXX/XX, XXX XX D., zast. procesným opatrovníkom: E. A. F., vyššia súdna úradníčka Okresného súdu Poprad, v konaní začatom na návrh opatrovníka: G. B., nar. XX.XX.XXXX, trvale bytom C. XXX/XX, XXX XX D., o schválenie právneho úkonu takto rozhodol: I. Súd konanie
zastavuje.
II. Žiaden z účastníkov nemá nárok na náhradu trov konania. odôvodnenie: 1. Tunajšiemu súdu bol dňa 21.04.2026 doručený návrh navrhovateľky - opatrovníčky G. B., ktorá žiadala schváliť právny úkon v mene opatrovanca spočívajúci v predaji motorového vozidla. 2. Na pojednávaní dňa 05.06.2026 navrhovateľka G. B. vzala návrh späť a žiadala konanie zastaviť z dôvodu, že kúpnou zmluvou ešte nedisponuje. 3. Po späťvzatí návrhu dňa 26.06.2026 doručila súdu navrhovateľka kúpnu zmluvu, pričom v zastavovanom konaní už nemožno pokračovať a preto bude potrebné, aby navrhovateľka podala nový návrh na schválenie právneho úkonu, pri ktorom doručí túto kúpnu zmluvu. 4. Podľa § 29 ods. 1 Civilného mimosporového poriadku, navrhovateľ môže vziať za konania späť návrh na jeho začatie, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 5. S poukazom na vyššie uvedené skutočnosti a citované zákonné ustanovenie mal súd preukázané, že zo strany navrhovateľky došlo k späťvzatiu návrhu, preto konanie zastavil. 6. O trovách konania súd rozhodol podľa § 52 Civilného mimosporového poriadku. Poučenie: Proti tomuto uzneseniu odvolanie nie je prípustné, pretože účastníci konania sa tohto práva po vyhlásení uznesenia vzdali písomne do zápisnice o pojednávaní (§ 368 CSP).

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2026:8726201588.2 (dáta aktuálne k 4. 11. 2026). Záväzné je znenie zverejnené súdom.




